google/wiki40b huggingface dataset:
Galleri F 15

Galleri F 15 er en av de eldste og mest tradisjonsrike institusjonene for formidling av samtidskunst i Norge. Institusjonen ble opprettet av Lars Brandstrup i 1966, som det første galleriet av sitt slag. Navnet stammer fra adressen Fossen 15 i Moss, galleriets første lokale. 
Året etter åpningen blåste taket av denne gamle møllebygningen, og galleriet fikk låne den tomme hovedbygningen på Alby gård, på Jeløy, av Moss kommune, hvor galleriet fortsatt er plassert. Galleri F 15 er i en særstilling i og med at det er et ikke-kommersielt galleri med offentlig støtte, men uten å ha noen egen samling. Fra 2007 er Galleri F 15 en del av Punkt Ø - Fylkesgalleriet for Østfold.
Leiv Sandsdalen

Kjos-Langedrag-Sandsdaltradisjonen

I Vest-Telemark går tradisjonen tilbake til Tov Kristianson (f. ca. 1750), Gunnar Grjotnes (1754–1804), Kviteseid, og Jon Kjos (1754–1826). Åmotsdal i Seljord. Jon Kjos var stenderspelemann i Vest-Telemark og hadde monopol på gjestebudspill i distriktet. Sentralt i videreføringen av dette spillet står Olav Soterud (1782–1828), Øystein Langedrag og Leiv Sandsdalen.
Leiv Sandsdalen hadde stor slåttekunnskap, men holdt seg stort sett til Vest-Telemarkstradisjonen. Sandsdalen reiste ikke mye ut av lokalmiljøet på spilleferder, slik som mange andre utøvere. Likevel må det sies å være trekk fra det såkalte Myllarspelet i deler av Sandsdalstradisjonen. Her kan det legges til at faren, Øystein Langedrag, var en av Myllargutens sentrale læremesterer og regnes som en grunnlegger for dette spillet. Langedragen hadde forøvrig en del slåtter felles med Luraasbrødrene fra Tinn. Om Langedrag-Sandsdalspelet var direkte påvirket av det gamle tinndølspillet eller omvendt er ikke godt å si. Kanskje dreier det seg om slåtter som var godt utbredt i den aktuelle tida, derfor dels sammenfallende repertoar. De slåttene som kalles Luråsslåtter i Tinn kalles Langedragslåtter i Seljord.

Arvtakere av Langedrag-Sandsdalspelet

Flere spelemenn fikk lære direkte av Sandsdalen, bl.a. Kjetil Flatin, Seljord, Egil Manheim, Seljord, Hans Smeland Seljord, Hallvard Flatland, Bø og Olav Mossafinn, Voss. Gjennom disse har Langedrag-Sandsdalsspelet blitt videreført både i Telemark og Hordaland.  Nevnes bør også Peter Veum, Fyresdal, som var mye hos Langedragen. Veum skulle som kjent komme til å bli en viktig kilde for spelemenn i Setesdal.
Den fyrste store, og velkjende, kvinnelege hardingfelespelaren, Kristiane Lund i Bø (3.8.1889-23.12.1976), hadde som ein av sine fremste slåttar "Sandsdalsspringaren" som ho vann kappleikar med.  Hennar form av denne springaren står fram som ei av dei fremste formene, ifylgje spelemannen Gunnulf Borgen.

Sandsdalsslåtter i skriftlige kilder

Noen av slåttene til Sandsdalen er nedtegnet av L. M. Lindeman. I Hardingfeleverket finner vi flere slåtter i tradisjon etter Sandsdalen, bl.a. springaren Jåle-Ragnhild.
Þórhildur Þorleifsdóttir

Biografi

Hun studerte først ved Londons Royal Ballet School og deretter ved Royal Academy of Dancing. Da hun vendte hjem til Island satte hun opp egne teatherstykker for den islandske operaen bl.a. Othello, Nibelungenringen, Don Giovanni og Tryllefløyten.
I 1986 regisserte hun sin første film, komedien Stella í orlofi (eng. The Icelandic Shock Station). Den omhandler en svensk alkoholiker som ankommer Island for å få bukt på problemet sitt.
I tillegg har hun regissert en rekke TV-programmer for statens TV-kanal.
Babyshop

Babyshop er en norsk butikkjede for barneutstyr. Firmaet ble etablert som AS i 1992, men eksisterte før den tid som en avdeling av Sportshuset og som barnevognsforretning.
Kjeden består av ti butikker fordelt på Oslo-området samt Stavanger, Fredrikstad og Trondheim. Kjeden omsetter for rundt 150 millioner i året. På kjedens nettside finnes også en nettbutikk.
Kjeden var tidligere en del av Sportshuset, men ble i sommer 2007 splittet opp i to separate selskaper. Kjeden eies i dag av Floberg-familien som deltar aktivt i den daglige drift av kjeden.
Butikken selger barnevogner, triller, bilseter, barneklær, barnesenger og annet barneutstyr.

Etablering starter

Babyavdelingen begynte med en relativ trang tilværelse i annen etasje i Ullevålsveien 11. Ettersom Sportshuset hadde vært en stor kunde når det gjaldt mopeder av Maskinhusket i Stavanger, skulle man nå forsøke med Svithun barnevogner. Kirsten Opstad var en trofast og flittig medhjelper helt fra starten av, og butikken fikk snart et godt renommè.
Da kolonialbutikken over gaten nedla driften i 1968, ble barnevognene flyttet dit, og utvalget ble økt vesentlig.

Eget aksjeselskap

I 1992 ble Babyshop as etablert og det ble åpnet ny butikk på Ryen. Trude Baarlid tok over styring av butikken og ny kapital ble stilt til rådighet for det nye aksjeselskapet. Året etter ble det fra 1. mars 1993 leiet helt nye lokaler i Solheimveien 28 for en ny og uavhengig Baby Shop-forretning på 700 kvadratmeter. I Nesbruveien 33 ble den gamle barneutstyrsforretningen modernisert, pusset opp og overtatt av det nye selskapet. Også her ble det en salgsflate på over 700 kvadratmenter. 28. september 1995 fikk så Baby Shop as egen butikk i sitt første shoppingsenter Ski Storsenter.
Vigeland Jernverk

Vigelands verk var et kortvarig jernverk i Vennesla i Vest-Agder. Verket ble anlagt av trelasthandleren, rederen og proprietæren Peder Mørch i Kristiansand i 1790. Det ble nedlagt for godt i 1813.
Peder Mørch kjøpte sagbruket på Vigeland ved Otra i 1776. Trolig hadde han alt i utgangspunktet tanker om å anlegge et jernverk på stedet, men planleggingen skjøt fart da det i 1780-årene ble påvist jernmalm på Ravnevann i Tveit og Rosseland i Birkenes. I 1790 var det full gruvedrift begge steder – gruven på Ravnevann hadde navnet Forhaabnings Grube, mens den på Rosseland ble kalt Dorothea Margrethe Grube. Gruvene her ligger i den østligste delen av Arendalsfeltets jernmalmleier.
Selve jernverket ble anlagt i 1791, da det ble oppført en masovn, to stanghammere og en spikerhammer. Mørch fikk kongelig priviliegium på jernverksdrift 22. februar 1792. Samme år utførte Ole Nilsen Weierholt fra Austre Moland flere ovnsmodeller i tre til bruk på Vigeland.
Det ble videre anlagt en rekke kullmiler i distriktet, men Mørch var fra første dag i konflikt med de lokale bøndene om leveransene av kull. Verkseieren ville pålegge bøndene i distriktet leveringsplikt, men de mente prisen var for lav. Dessuten måtte Mørch hanskes med Frolands verk, som mente å ha enerett på kulleveranser fra Høvåg og Birkenes.
I august 1795 måtte masovnen slukkes på grunn av kullmangel, og i 1800 var de fleste jernverksarbeiderne reist fra Vigeland. Men helt frem til Peder Mørch døde i 1813, forsøkte han å tvinge bøndene i distriktet til å levere kull.
Tages

Tages var en svensk popgruppe fra Göteborg. Tommy Blom var vokalist. De var samtidige og i konkurranse med blant andre The Hep Stars.
Gruppen spilte mye eget materiale som hovedsakelig ble skrevet av Göran Lagerberg, men også sanger skrevet av andre. Tages gikk i spissen for moteriktige klær.
John Gurdon

Karriere

Gurdon er utdannet ved Eton College og University of Oxford.

Utmerkelser

Gurdon ble i 1995 utnevnt til Knight Bachelor. Han ble dermed adlet og fikk rett til å føre tiltaleformen sir foran sitt navn.
Gnathocera overlaeti

Levevis

Arten er knyttet til gressenger. De voksne billene finnes gjerne på aksene til ulike gress.

Utbredelse

Arten er utbredt i Kongo.
Siemens-Schuckert R.VIII

Siemens-Schuckert R. VIII var et bombefly som var konstruert og bygget i Tyskland fra 1916.
Etter å ha sluttet å bygge Steffen R-serien, planla Siemens-Schuckert å bygge et seks motors Riesenflugzeug for Det tyske flyvåpen. I likhet med mange av de andre moderne R-prosjekter hadde R. VIII alle seks motorer på innsiden av skroget, hvor de drev to traktor og to pusher propeller montert mellom vingene, via skinnremmer og girkasser. To fly ble bygget, men bare det første ble fullført. Det ble prøvel på bakken  i 1919, etter våpenhvilen, men ble avbrutt av en girkassefeil som resulterte at en propell røk og forårsake omfattende skader. Den andre fly ble aldri fullført, og det første ble ikke reparert etter ulykken på grunn av Versaillestraktatens restriksjoner. På tidspunktet da det ble bygget var Siemens-Schuckert R. VIII det største komplette fly i verden; (Mannesman-Poll triplane ville ha blitt mye større, men det ble ikke ferdig før Versaillestraktatens restriksjoner ble tatt i bruk).
Mehetia

Mehetia er ei vulkansk øy i îles du Vent i Selskapsøyene i Fransk Polynesia. Den er ubebodd og tilhører kommunen Taiarapu-Est på Tahiti.
Mehetia har et areal på 2,3 km². Øya er en stratovulkan, med en topp som når 435 moh, og er en del av varmepunktet Teahitia-Mehetia. Vulkanen har vært aktiv i løpet av de siste 2000 år. Fra mars til november 1981 var det 3 536 jordskjelv på øya.
Bad Company (film)

Sammendrag

Et oppdrag for å plukke opp en stjålet koffertbombe slår feil, og CIA-agent Kevin Pope (Chris Rock) blir drept. Han jobber undercover som antikvitetshandler under navnet Michael Turner. CIA, som er desperate etter å fullføre oppdraget, oppdager at Kevin Pope har en tvillingbror, Jake Hayes (også spilt av Chris Rock), som ble separert rett etter fødselen. Hayes selger falske billetter til konserter og fotballkamper, og arbeider ved små nattklubber i New Jersey for å få endene til å møtes. Kjæresten hans, Julie (Kerry Washington) har gått lei av å vente på at han skal bli voksen, så hun slår opp med ham og flytter ut.
CIA rekrutterer Hayes og begynner å trene ham til et oppdrag som skal finne sted i Praha i Tsjekkia. Agent Oakes (Anthony Hopkins) leder operasjonen, og han plasserer Hayes i Popes leilighet på Manhattan for å lokke frem de som drepte broren hans. Hayes blir angrepet, men kommer uskadd fra det. Han besøker fostermoren sin, og blir funnet av Oakes som overtaler ham til å fullføre oppdraget. De reiser til Praha, og Hayes - som utgir seg for å være sin døde bror - møter de som skal selge koffertenbomben. Selgeren, Adrik Vas, er en tidligere russisk oberst med bånd til den russiske mafiaen. Når de ankommer hotellet blir Hayes møtt av brorens eks-kjæreste Nicole (Garcelle Beauvais). I den tro at Hayes er sin bror, spiser Nicole middag med ham før paret blir overfalt av rivaliserende kjøpere til bomben. Nicole skjønner at Hayes ikke Pope, og hun vender tilbake til sin jobb for CNN. 
Hayes og Oakes har et nytt møte med Adrik Vas og de stjeler aktiveringskodene til bomben. Rett før de skal inngå en avtale, viser det seg Vas og hans menn planlegger å selge bomben til den rivaliserende kjøperen som tilhører en terror-organisasjon. Terroristene oppdager at de ikke kan detonere bomben på grunn av de manglende aktiveringskodene, så de kidnapper Julie. Hayes overgir seg for å redde kjæresten sin, og terroristene får tilbake kodene. CIA klarer å spore bomben til Grand Central Station hvor de finner bomben og lederen Dragan Adjanic (Matthew Marsh), som har startet nedtellingen på bomben. 
Oakes redder Hayes og dreper to terrorister. Hayes taster inn kodene for å desarmere bomben, men Adjanic holder Julie som gissel. For å distrahere Adjanic, later Hayes som han skyter Oakes, og de dreper Adjanic. Hayes desarmerer bomben like før den skal detonere. Tilbake i USA besøker Hayes minnesmerket for avdøde hemmelige CIA-agenter som har blitt drept i tjeneste. Senere kommer Oakes til Hayes, og advarer om at en farlig kriminell har rømt fra fengsel og søker hevn over Kevin Pope, men ettersom Kevin er død og Hayes har utgitt seg for å være ham, så tror forbryteren at Hayes er Kevin. Hayes får panikk og krever at Oakes må beskytte ham, men Oakes begynner å le og avslører at dette bare var en spøk.
Sinobirma

Utseende

Middelsstore (vingespenn ca. 70 millimeter), gulaktige påfuglspinnere, vingene med spredte, mørkere skjell. Kroppen er forholdsvis spinkel. Forvingen har en rett, rødbrun tverrlinje. Alle vingene har en liten øyeflekk.

Utbredelse

Artene er utbredt i det nordlige India og Burma, Tibet og Yunnan. De er dermed (forutsatt at den er riktig plassert) den eneste representantene for gruppen Urotini utenfor Afrika.
Spodochlamys

Utseende

Middelsstore, grønne eller rødbrune biller. Antennene har 10 ledd.
Kroppen er avlangt oval, uten påfallende hår, beina forholdsvis lange. Hannene er betydelig større enn hunnene, med forlengede forbein og gjerne også pronotum noe utvidet på sidene.

Levevis

Larvene lever i jorda av røtter, mens de voksne insektene kan finnes gnagende på blader. 
Artene finnes fortrinnsvis i tåkeskog i fjellområder. De voksne billene kommer gjerne til lys.

Utbredelse

Slekten er utbredt i Mellom- og det nordlige Sør-Amerika, med flest arter i Colombia.
Skordatur

Skordatur (it. scordatura = omstemming) er en stemming som avviker fra et strengeinstruments normalstemming.

Fiolin

Skordatur gjør det mulig å spille ellers vanskelige akkorder og samtidig åpne for nye klangmuligheter.
Georg Philipp Telemann brukte skordatur i enkelte verk, unntaksvis også Niccolò Paganini og Gustav Mahler, samt Robert Schumann i op.47 og Igor Stravinskij i Ildfuglen.
Det mest kjente musikkeksempelet fra barokkmusikken er Rosenkrans- eller Mysteriesonatene av Heinrich Ignaz Biber hvor han bruker 15 ulike stemminger (se bildet over).
Wolfgang Amadeus Mozart noterte bratsjstemmen i Sinfonia Concertante KV 320d i D-Dur selv om stykket er i Es-Dur. Dette minsker de tekniske vanskelighetene for solobratsjen og muliggjør en større klanglig briljans.

Gitar

Skordaturer er vanlig på gitar. De brukes både for å forenkle eller muliggjøre utførelsen av spesielle musikkstykker, samt å endre klangbildet. Det er vanlig å stemme 6. (E) streng ned til D eller C, 5. (A) streng ned til G, 4. (D) streng ned til C, 3. (G) streng ned til F#, 2. (H) streng opp til C og 1. (E) streng ned til E♭.
STS-28

Høydepunkter og oppsummering

Oppdraget var dedikert til Forsvarsdepartementet, så mange detaljer er hemmeliggjort. Hva man vet er at to satellitter ble transportert opp: USA-40 og USA-41, selv om det var stor usikkerhet i starten av hva som virkelig ble transportert opp. Det ble også gjort eksperimenter, både ved bilder av jorda og av skjelettet.
Secret Garden

Eurovision Song Contest

Duoen består av den irske fiolinisten Fionnuala Sherry og den norske komponisten og pianisten Rolf Løvland. Secret Garden vant Eurovision Song Contest for Norge i 1995, med låten «Nocturne». Det var første og hittil siste gang at et overveiende instrumentelt stykke har vunnet Eurovision Song Contest, en kort norsk tekst på 25 ord ble innbakt i låten for å forsikre seg om at sangkonkurransens regler ble etterfulgt. 
Den norske sangeren Gunnhild Tvinnereim, kjent fra Oslo Gospel Choir, framførte teksten under konkurransen i Dublin. I tillegg til Tvinnereim, hadde Secret Garden også med seg fløytespilleren Hans Fredrik Jacobsen og den svenske harpespilleren Åsa Jinder med på scenen.
Rolf Løvland komponerte også Norges første Eurovision Song Contest-vinner, «La det swinge», som vant i 1985.

Songs from a Secret Garden

Suksessen med «Nocturne» bidro til at duoens debutalbum Songs from a Secret Garden solgte godt i flere land verden over. På verdensbasis solgte plata over én million eksemplarer, hvilket innebar platinastatus i Norge og Sør-Korea, gullstatus i Irland, Hongkong og New Zealand, foruten å ligge to år på den amerikanske Billboard New Age-lista i 1996 og 1997.
Barbra Streisand omgjorde låten «Heartstrings» fra dette albumet til sangen «I've Dreamed Of You» inkludert på hennes A Love Like Ours-album. «Heartstrings» ble også framført under hennes private bryllup med James Brolin.

White Stones

Albumet White Stones fulgte i 1997, og også det endte opp på topp ti på Billboard New Age-lista. Dawn of a New Century, som kom i 1999, Dreamcatcher fra 2001 samt Once In a Red Moon (2002) hadde også stor suksess i mange land.

Mest kjente sang

Secret Gardens mest kjente sang er nok «You Raise Me Up», framført i originalversjon av den irske sangeren Brian Kennedy – også han kjent fra Eurovision Song Contest. Sangen har blitt spilt inn på plate av en rekke artister, blant dem verdenskjente navn som Josh Groban, Westlife og Il Divo.

Dreamcatcher: Best of Secret Garden

Duoen ga ut albumet Dreamcatcher: Best of Secret Garden i forbindelse med sin turné i Australia og New Zealand i 2004. Albumet gikk til topps på to lokale hitlister: den australske New Age-lista samt ARIA Top 50.
Kvadrillion

En kvadrillion er tusen trilliarder, eventuelt en million trillioner, dvs. det naturlige tallet 1 000 000 000 000 000 000 000 000, eventuelt 10²⁴.
Eksempel: Jorden har en masse på ca. 6 kvadrillioner tonn.
Ordet er dannet av det latinske prefikset kvadr- (fire) og med endelse fra million. Prefikset henviser til at tallet tilsvarer 1 000 000⁴ (en million i fjerde potens). 
I amerikansk-engelsk tilsvarer quadrillion 10¹⁵, det vil si et ettall etterfulgt av 15 nuller.
Ave mariamonogram

Ave mariamonogram er en sammensetting av forbokstaver (monogram) for de latinske ordene ave og maria. Monogrammet utgjør en grafisk figur som er mye benyttet i kirkekunst og andre religiøse dekorasjoner. Det finnes blant annet i mange norske bumerker og segl helt fra middelalderen. Vi finner monogrammet også i våpenskjold, bl.a. i kommunevåpenet til den svenske byen Västerås (se illustrasjonen).
«Ave Maria» betyr «vær hilset Maria». Ordene er hentet fra Det nye testamentes beretning om engelen Gabriel da han fortalte jomfru Maria at hun skulle bli mor til Jesus.
Den vanlige framstillingen av ave mariamonogrammet er med bokstaven A som har en v mellom bena og ofte en tverrstrek øverst. Denne figuren er tolket som A og M. I bumerker finnes det varianter der denne figuren er satt sammen med andre strekfigurer.
Når det er en tverrstrek øverst på bokstaven A, minner den om en kombinasjon med bokstaven T som tilsvarer den greske bokstaven tau. Denne utformingen av A er derfor også blitt kalt for tau alfa.
Bokstaven A er i forskjellige utforminger brukt i kristen kunst og i bumerker. Den er blitt tolket som en forkortelse for de to greske bokstavene alfa og omega (Skånberg, side 159-161). Den kan da være et symbol for Jesus, ut fra ordene i Johannes' åpenbaring, Det nye testamente kap. 22 vers 13.
Riksvei 204 (Hedmark)

Riksvei 204 gikk mellom Berg og Riksåsen i Kongsvinger i Hedmark.
Strekningen mellom Berg og  Øyermoen vegkryss er i dag del av fylkesvei 202, strekningen videre til Riksåsen grense var en tid skiltet riksvei 200, og er siden 2012 del av europavei 16.
Veinummeret riksvei 204 ble i april 2019 på nytt tatt i bruk på veien mellom Svinesundparken og Halden sentrum i Østfold.
Pelikanrapporten (film)

Handling

To høyesterettsdommere blir drept på forskjellige steder samme kveld. En kvinnelig jus-student (Julia Roberts) blir innblandet ved at hun lager sin egen rapport om drapene basert på offentlige dokumenter. Rapporten eksponerer aktivitetene til en mektig olje-magnat som har forgreninger til høyeste nivå i regjeringen. De rundt henne som leser rapporten ender opp døde, og etterhvert må hun selv kjempe for sitt liv.
Styrbord

Styrbord er et fartøys høyre side sett i fartøyets fartsretning. Dette i motsetning til babord som er dets venstre side sett i fartsretningen.
Navigasjonslys på fartøyets styrbord side er grønt.
Ordet styrbord stammer fra norrønt stýri, fra verbet stýra (lede, føre) og borð (kant). Vikingene styrte sine båter med styreåre (ror) som alltid var festet på styrbord side. Rormannen, som holdt styreåren med begge hender, stod delvis med ryggen mot båtens babord [bak] side.
En seilbåt sies å seile for styrbords halser når den har vinden inn fra styrbord.
East Village Other

The East Village Other (ofte forkortet til EVO) var en amerikansk undergrunnsavis i New York i løpet av 1960-tallet. Det ble grunnlagt på slutten av 1965 av Walter Bowart, Ishmael Reed (som ga navn til avisen), Allen Katzman, Dan Rattiner (av den ukentlige lokalavisen Dan's Papers), Sherry Needham og John Wilcock. Avisen hadde en fargerik psykedelisk layout som ble et særegent trekk på tidens amerikanske undergrunnsaviser. EVO gikk inn tidlig på 1972.
Avisen var blant de første motkulturelle nyhetsaviser som oppsto etter Los Angeles Free Press som hadde kommet i omløp noen få måneder tidligere. EVO var en av de grunnleggende medlemmer av Underground Press Syndicate, et nettverk som tillot andre medlemsaviser fritt å trykke hva som helst fra hverandres aviser. I Norge var undergrunnsavisen Gateavisa medlem av det samme forbundet.
EVO var en viktig publikasjon var undergrunnens tegneseriebevegelse, og trykket striper og serier av tegnere som Trina Robbins, Spain Rodriguez, Art Spiegelman og Kim Deitch før undergrunnshefter med serier oppsto som et eget medium i San Francisco med den første utgivelsen av Robert Crumbs Zap Comix. I 1968 utga EVO en tabloid bestående av tegneserier av Spain, Zodiac Mindwarp.

Gothic Blimp Works

I løpet av 1969 utga EVO åtte utgaver av Gothic Blimp Works, en tabloid som utelukkende besto av tegneserier og en del fargetrykk. Det markedsførte seg som "the first Sunday underground comic paper", noe som på norsk blir "det første søndagsundergrunnstegneserieavis". Det henspiller på den amerikanske tradisjonen med et tegneseriebilag i farger som ble trykket i søndagsavisene. Vaughn Bodé var grunnleggeren og redaktør av de to første heftene som hadde serier av Bodé, Deitch, Spain, Spiegelman, Joel Beck, Roger Brand, Crumb, Jay Lynch, Larry Todd og S. Clay Wilson. Da Bhob Stewart tok over som redaktør med det tredje heftet introduserte han en rekke av tegneserietegnere, blant annet Larry Hama, Michael Kaluta, George Metzger, Ralph Reese, Steve Stiles og Bernie Wrightson. Etter Stewarts korte innhopp overtok Kim Deitch redigeringen og bestemte utvalget i de gjenværende heftene.

Kiss

Avisen utga en annen kortvarig tittel, Kiss, en sexorientert avis som var beregnet å konkurrere med Al Goldsteins tabloid Screw.
Råteskorpion

Utbredelse

I Norge finnes den bare i sørøst. I Europa finnes den stort sett overalt unntatt i fjellområder. Den mangler i sørøst og helt i vest. Østover er den utbredt inn i Russland .
Europa Orbiter

Europa Orbiter var et planlagt NASA-oppdrag til jupitermånen Europa. Oppdraget fikk startordre i 1999, men ble stanset i 2002. Hovedmålene inkluderte bestemmelsen av tilstedeværelsen eller fraværet av et underjordisk hav og å identifisere mulige landinssteder for et fremtidig landingsoppdrag.
Resultatene av studiene på Europa Orbiter har blitt overført til Jupiter Europa Orbiter, NASAs bidrag til det planlagte internasjonale Europa Jupiter System Mission (EJSM) som opprinnelig var planlagt oppksutt i 2020.
Dinglingmausoleet

Dinglingmausoleet (kinesisk: 定陵, pinyin: Dìnglíng) er et mausoleum der den kinesiske keiseren Zhongzong er begravd. Dingling er 15 km nord for Fuping utenfor Xi'an i Shaanxiprovinsen i Kina. Dingling er en av atten keisergraver fra Tangdynastiet (618–907) som er plasserte langs et drøyt 140 km langt perlebånd av graver nord for Xi'an.
Keiser Zhongzong, som døde og ble begravet i år 710, var Tangdynastiets fjerde keiser. Likesom en stor del av Tangdynastiets keisere er også keiser Zhongzong begravd inne i et naturlig berg.
Navnet Dingling er også i bruk for andre kinesiske keisergraver. Mingdynastiets keiser Wanli (død 1620) er begravd i Dingling nord for Beijing, og Qing-dynastiets keiser Xianfeng (død 1861) er begravd i Dingling i de østlige Qinggravene øst for Beijing.
1500 meter (friidrett)

1500 meter er en mellomdistanse i friidrett og også en mesterskapsøvelse. Et 1500–meterløp løp er 3 runder og 300m. Løperne starter på langsiden som er 100 m bak målpassering, og etter 3 runder har de 300 m igjen å løpe. 
Per januar 2007 innehas verdensrekorden på distansen av Hicham El Guerrouj, rekorden lyder på 3.26,00. Det tilsvarer rundetider på 54,9 sekunder. Norgesrekorden innehas av Filip Ingebrigtsen -med tiden 3.30,01. Henrik Ingebrigtsen hadde den gamle norgesrekorden. Distansen har stått på det olympiske programmet for herrer i samtlige moderne olympiske leker siden 1896 i Athen. 1500 meter for damer var med første gang under OL 1972 i München. Distansen inngår i herrenes tikamp som siste øvelse.
Hiroki Mihara

Karriere

Hiroki Mihara startet sin profesjonelle karriere i Nagoya Grampus Eight i 1997. Han har også spilt for Sagan Tosu, Avispa Fukuoka og Consadole Sapporo.